230 



PIECES A L'APPUI. 



11 Et du dolent pechie d'envie 

 Ouquel j'ay pechie jours et nuits ; 

 Car a nulle qui soil en vie 

 Ne vueil qu'il parle , se je puis. 

 Et touttefois telle je suis 

 Que reconforler ne le vueil; 

 J'ay paour qu'en 1'amoureux puis 

 Ne m'en faille souffrir grant dueil. 



Et du pechie de convoitise. 

 J'ay convoitie son mal veoir. 

 Puisque j'avoye la franchise 

 De le garir a mon voloir. 

 Vray Dieu d'amours , vueilliez avoir 

 De moy mercy, car je suis celle 

 Qui suis dolente a mon povoir 

 De veoir celuy qui le celle. 



Du lait pechie de gloutonnie 



Je me confesse , en verite , 



Pour ce que souvent je n'ay mye 



Este marauder en este , 



Et maintenir joieusete 



En bien , c'est ce que trop me blesse , 



Et que celui y eust este 



Qui me tient sa seulle maistresse. 



>> De paresse aussi ne vueil estre 

 Quitte , car ce n'est pas raison , 

 Quant je n'alay a la fenestre , 

 Nue a tout mon pelisson, 

 Pour ouyr la doulce chansson 

 Que celuy disoit qui pla'ist 

 Pour moy , dont je requiers pardon , 

 Car j'estoie couchie ou lit. 



Et puis de luxure la lase 

 Ne me vueil ne doy empeschier, 

 N'il appartient que je le fasse 

 Sy ne suis-je de fer n'acier 5 



Maiz le don peut couster sy chier, 

 Que crainte et bel acueil retient , 

 Combien qu'une fois fault paier 

 A Amours ce qu'il appartient. 



i) Des ceuvres de misericorde 

 Me confesse tres-humblement , 

 Que n'ay mie , bien me recorde , 

 Accomplies parfaitlement , 

 De repaistre piteusement 

 Povres amans par regarder, 

 Au moins ung qui tant a tourment 

 Pour moy, bien m'en doy confesser. 



Helas ! et de les revestir 

 J'ay eu petite volente , 

 Aincois ay voulu desvestir 

 Ung povre, de joieusete , 

 Qui pour moy tant a lamente 

 Qu'il le fault pres de deuil morir. 

 Je m'en repens , en verite , 

 De ce que tant 1'ay fait languir. 



)> Et , certes , de les reschauffer 

 J'ay trop plus mespris que ne doy ; 

 Car j'en ay veu ung enflamer 

 De 1'amoureux fu sans arroy, 

 Qui art et bruit et vient a moy 

 Criant : Dame , mercy ! mercy ! 

 Vray Dieu d'amours, je viens a toy ; 

 Que doy-je faire de ce cy ? 



ii Et de visitor les malades , 

 Ay fait trop peu de diligence. 

 Si m'a-il rescript par balades 

 Son aspre et dure pestillence ; 

 Mais crainte m'a et negligence 

 Tenue de le reconforter, 

 Dont je croy, par ma conscience , 

 Qu'il m'en fauldra grief mal porter. 



